
Për lejimin e kalimit tranzit të një automjeti ushtarak italian, përmes territorit të Republikës së Shqipërisë

Në mbështetje të nenit 100 të Kushtetutës dhe të neneve 16, pika 2 , 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

Vendosi:

1. Lejimin e kalimit tranzit, përmes territorit të Republikës së Shqipërisë, të një automjeti ushtarak italian, së bashku me 3 (tri) trupa, në itinerarin Qafë-Thanë-Porti i Durrësit, në datën 4 qershor 2008, dhe lejimin e kalimit transit të po këtij automjeti dhe të trupave në itinerarin Porti i Durrësit-Qafë-Thanë, në datën 5 qershor 2008. 
Pika e hyrjes në territorin e Republikës së Shqipërisë, më 4 qershor 2008, është pika e kalimit të kufirit Qafë-Thanë dhe pika e daljes është Porti i Durrësit.
2. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Trakatit të Atlantikut të Veriut, për statusin e forcave nënshkruar në Londër, më 19 qershor 1951, të marrëveshjes ndërmjet shteteve palë në Traktatit e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar me ligjin nr.8034, datë 22.11.1995.
3. Automjeti dhe trupat italiane, gjatë itinerarit të lëvizjes nëpër territorin e Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
4. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

